Paul Joseph Nussbaum

**Paul Joseph Nussbaum** (opprinnelig **Henry Nussbaum**; 1870–1935) var en amerikansk prelat og katolsk biskop av Sault Sainte Marie og Marquette.
## Liv og virke
### Bakgrunn
Henry Nussbaum Henry Nussbaumble født i Philadelphia i Pennsylvania til Bernard og Louise (*née* Erne) Nussbaum. Han ble foreldreløs i ung alder og ble oppdradd av slektninger. Han gikk inn i pasjonistordenen, fikk ordensbavnet *Paul Joseph*. Han ble sendt som misjonær til Brasil.
### Prest
Nussbaum ble ordinert til prest for pasjonskongregasjonen i Rio de Janeiro av erkebiskop João Fernando Santiago Esberard den 20. mai 1894. Pasjonsistene sendte ham deretter til Argentina som misjonær. Nussbaum returnerte til USA i 1904 for først å tjene som kapellan i et sogn i West Hoboken i New Jersey, og deretter i Dunkirk i delstaten New York. Fra 1908 til 1913 var Nussbaum provinsråd for *St. Paul of the Cross*-provinsen.

### Biskop av Corpus Christi
Pave Pius X utnevnte ham til den første biskopen av bispedømmet Corpus Christi, grunnlagt et tår tidligere, den 4. april 1913. Han ble ordinert til biskop av den apostoliske delegat til USA, erkebiskop Giovanni Vincenzo Bonzano, den 20. mai samme år. Medkonsekrerende var biskopen av Newark, John Joseph O'Connor, og biskopen av Brooklyn, Charles Edward McDonnell. Innsettelsen i Corpus Christi bispedømme fant sted den 8. juni 1913.

I 1918 ble Nussbaum alvorlig skadet i en togulykke, og kom seg aldri helt fra dette.

På grunn av forfølgelsen av den katolske kirke etter den meksikanske revolusjon, kom flere hundre meksikanske prester og ordensfolk til det unge bispedømmet i løpet av Nussbaums tid. Nussbaum etablerte det fransiskanskdrevne *Duns Scotus College* i Hebbronville, som også utdannet seminarister for Mexico.

Den 22. april 1920 trakk Nussbaum seg som biskop av Corpus Christi.

### Biskop av Sault Sainte Marie og Marquette
Pave Pius XI utnevnte ham til biskop av  Sault Sainte Marie og Marquette den 14. november 1922. Han etterfulgte davdøde biskop Frederick Eis.

Paul Nussbaum døde av et hjerneslag den 24. juni 1935 på *St. Mary's Hospital* i Marquette, 64 år gammel. Han ble gravlagt i West Hoboken. Levningene hans ble overført til Corpus Christi-katedralen i 1985 av biskop Rene H. Gracida.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Biskop *Paul Joseph Nussbaum* C.P. (1870–1935) *1913

## Referanser